Orang Melayu Johor

**Orang Melayu Johor** adalah salah satu suku **Bangsa Johor** merupakan antara sub-suku etnik Melayu yang merupakan penduduk di negeri Johor dan juga kawasan-kawasan sempadan seperti selatan Pahang (Daerah Rompin), Daerah Tampin di Negeri Sembilan serta Daerah Jasin di Melaka malah sebilangan besar komuniti penghijrah serta keturunan mereka yang lahir atau membesar di Metropolitan Lembah Klang iaitu di Wilayah Persekutuan Kuala Lumpur, Wilayah Persekutuan Putrajaya serta bandar-bandar besar utama di negeri Selangor. Majoriti penduduk negeri Johor dari kalangan orang Melayu Johor terdiri daripada kalangan dari suku Jawa, Banjar dan Bugis.

## Pengenalan
Orang Melayu Johor umumnya terdiri daripada Melayu Jati Johor dan juga Melayu Dagang yang sebahagiannya  berasal dari keturunan Jawa dan Bugis dari Jawa Tengah, Jawa Timur dan juga Sulawesi Selatan, Indonesia, tetapi sebilangan daripada mereka juga berketurunan suku Banjar dari Kalimantan Selatan serta Kalimantan Tengah, Indonesia. Penghijrahan mereka secara beramai-ramai berlaku ketika pemerintahan Sultan Johor Moden pertama, Sultan Abu Bakar ketika pembukaan besar-besaran ladang gambir. Selain itu, terdapat juga penghijrah keturunan Melayu Terengganu yang tertumpu di pantai timur Johor terutamanya di daerah Mersing dan di Kota Tinggi.

## Sejarah
Semasa pemerintahan Sultan Johor Moden pertama, Sultan Abu Bakar, pembukaan banyak ladang-ladang gambir di Johor menyebabkan kepada keperluan untuk mendapatkan tenaga kerja. Baginda telah membuka pintu kepada para penduduk asal Indonesia untuk bekerja dan menetap di Johor. Kebanyakan daripada mereka berasal dari suku Jawa dan Bugis.

## Nama etnik
Pada hari ini, kebanyakkan etnik Melayu Johor menggelar diri mereka sebagai Bangsa Johor. 

## Bahasa
Bahasa Melayu Johor boleh dibahagikan kepada beberapa sub-dialek Bahasa Melayu (piawai), Bahasa Jawa dan Bahasa Bugis

## Adat dan budaya
Sebahagian besar adat serta budaya masyarakat Melayu Johor mempunyai persamaan dengan Melayu Semenanjung Malaysia. Perbezaan utama ialah dialek mereka yang agak berbeza dengan Bahasa Melayu standard. Antara Kebudayaan Melayu Johor ialah:

* Seni Tari - Kuda kepang, Zapin
* Pakaian - Baju Teluk Belanga
* Seni muzik - Ghazal dan gambus
* Lagenda - Puteri Gunung Ledang, Sultan Mahmud mangkat dijulang

## Tokoh-tokoh Melayu Johor

* Sultan Iskandar ibni Almarhum Sultan Ismail - Yang di-Pertuan Agong ke-8 dan Sultan Johor dari 1981-2010
* Tan Sri Muhyiddin Yassin - Perdana Menteri Malaysia ke-8 dari 2020-2021, Timbalan Perdana Menteri Malaysia ke-10 dari 2009-2015 dan Menteri Besar Johor dari 1986-1995
* Tun Dr. Awang Hassan - Yang di-Pertua Negeri Pulau Pinang dari 1981-1989
* Dato' Seri Hishammuddin Hussein - mantan Menteri Kabinet kanan persekutuan serta mantan Ketua Pemuda UMNO
* Tun Sardon Jubir - Yang di-Pertua Negeri Pulau Pinang dari 1975-1981
* Tun Musa Hitam - Timbalan Perdana Menteri Malaysia ke-5 dari 1981-1986
* Dato' Abdul Rahman Mohamed Yassin - Yang di-Pertua Dewan Negara
* Datin Intan Najuwa - pelakon wanita muda yang bergiat aktif sejak 2016
* Dato' Onn Jaafar - Pengasas parti UMNO
* Tan Sri Hassan Yunus - Mantan Menteri Besar dan Mufti Johor
* Datuk Dr. Abdul Latiff Ahmad - mantan Menteri Kabinet serta Ahli Parlimen selama lima penggal untuk kawasan P154 Mersing dari 1999-2022, mantan Exco serta Ahli Dewan Undangan Negeri Johor untuk sepenggal dari 1994-1999 untuk kawasan Endau
* Tun Dr. Ismail Abdul Rahman - Timbalan Perdana Menteri Malaysia ke-2 dari 1970-1973
* Tun Sulaiman Ninam Shah - Mantan pengerusi tetap parti UMNO
* Tan Sri Dr. Abu Bakar Suleiman - Doktor perubatan kanan merangkap mantan Ketua Pengarah Kesihatan dari 1991-1999
* Tun Fatimah Hashim - Menteri dari kalangan wanita pertama menganggotai Kabinet Malaya
* Tan Sri Dr. Yahya Awang - Doktor bedah kardiologi yang dikenali sebagai tokoh pengasas Institut Jantung Negara. Beliau melakukan dua operasi bypass koroner pada Perdana Menteri Mahathir Mohamad pada tahun 1989 dan 2007
* Tun Dr. Arshad Ayub - Tokoh akademik, mantan Timbalan Gabenor Bank Negara Malaysia dan bapa pengasas UiTM
* Tun Rahah Mohamed Noah - isteri Tun Abdul Razak
* Puan Sri Noorainee Abdul Rahman - isteri Tan Sri Muhyiddin
* Dato' Abdul Rahman Andak - Setiausaha Kerajaan Negeri Johor
* Sweet Qismina - pelakon serta penyanyi wanita generasi moden, aktif dalam bidang seni persembahan sejak 2008
* Datin Alyah - penyanyi yang bergiat aktif dalam seni muzik sejak 2000

## Rujukan